CELEX: 62015TN0259
Language: et
Date: 2015-05-26 00:00:00
Title: Kohtuasi T-259/15: 26. mail 2015 esitatud hagi – Close ja Cegelec versus parlament

20.7.2015   
            
            
               ET
            
            
               Euroopa Liidu Teataja
            
            
               C 236/48
            
         26. mail 2015 esitatud hagi – Close ja Cegelec versus parlament
   (Kohtuasi T-259/15)
   (2015/C 236/63)
   Kohtumenetluse keel: prantsuse
   
      Pooled
   
   
      Hagejad: SA Close (Harzé-Aywaille, Belgia) ja Cegelec (Brüssel, Belgia) (esindajad: advokaadid J.-M. Rikkers ja J.-L. Teheux)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tühistada otsus, mille Euroopa Parlamendi tegi teadmata kuupäeval, sõlmida „Luxembourgis asuva Konrad Adenaueri hoone laiendamise ja moderniseerimise projekti” 73. osaga (elektrijaam) seotud ehitustööde hankeleping hankemenetluses INLO-D-UPIL-T-14-A04 ajutise ühendusega ENERGIE-KAD (mis koosneb äriühingutest MERSCH ja SCHMITZ PRODUCTION SARL ja ENERGOLUX S.A.) ja mitte valida hagejate pakkumust.
            
         
      Väited ja peamised argumendid
   
   Hagi põhjendamiseks esitavad hagejad kaks väidet.
   
               1.
            
            
               Esimese väite kohaselt on rikutud põhjendamiskohustust ja läbipaistvuse põhimõtet, kuna hagejate pakkumuse tagasilükkamise põhjuste ja otsuse sõlmida hankeleping ajutise ühendusega ENERGIE-KAD väljavõtete lugemisel ei ole võimalik kontrollida, et need pakkujad järgivad hankedokumentides ette nähtud kvalitatiivseid valikukriteeriume.
            
         
               2.
            
            
               Teise väite kohaselt on tehtud ilmne hindamisviga ning rikutud võrdsuse ja diskrimineerimise keelu põhimõtteid.
            
         Hagejad väidavad, et Euroopa Parlament tegi ilmse hindamisvea, kui sõlmis kõnealuse hankelepingu ajutise ühendusega ENERGIE-KAD, ning et valikukriteeriume ei ole kohaldatud vastavalt hankedokumentidele ja kooskõlas määruse (EL, Euratom) nr 966/2012 (1) artiklis 102 nõutud läbipaistvuse, proportsionaalsuse, võrdse kohtlemise ja diskrimineerimise keelu põhimõtetega.
   
      (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, lk 1).